
C Ajakirja mistahes osade kopeerimine ilma allikale viitamata on keelatud 


Lugejale 
Tuhande peegli maja 


Ühes külas oli maja, mida nimetati Tuhande peegli majaks. Väike, lõbus koerakutsikas 
oli kuulnud sellest kohast ja otsustas käia seda vaatamas. Kohale saabunud hüples ta 
innukalt mööda treppi üles. Ja juba lävel seistes tõstis ta oma kõrvad kikki, liputas rõõmsalt 
saba ja vaatas huviga ringi. Talle vaatas vastu tuhat samasugust rõõmsat koera, kes kõik 
liputasid talle saba. Kutsikas naeratas ja sai vastuseks tuhat samasugust naeratust. "Tore 
koht, siin peaks käima sagedamini," mõtles rõõmus kutsikas lahkudes. 

Järgmisel päeval saabus majja kurb kutsikas. Kahtlevalt hiilis ta trepist üles ja nägi 
tuhandet ebasõbralikku koera seal vastu vaatamas. Kutsikas näitas neile hambaid ja 
ehmatas, kui tuhat koera paljastas tema ees samuti ähvardavalt oma kihvad. Kutsikas jooksis 
majast kiiruga eemale. "Oi, missugune kohutav paik. Siia ma ei tule enam kunagi", mõtles 
koerake. 


Iga inimese nägu on peegel. 
Millisesse peeglisse vaatasid täna sina? 


Meniere i haiguse ravi avastatud? 
Mai, 2016 
Teadlased võivad olla avastanud Meniere i haiguse tekkepõhjuse ja selle ravi. 


Colorado Ülikooli teadlased arvavad, et nad on avastanud võimaliku ravi. Meditsiinidoktor 
Per Carol Foster otolarüngoloogiaosakonnast ja neurokirurg Robert Breeze on avastanud 
seose Meniere i haiguse ja olukorra vahel, mis põhjustab ajutist vererõhu langust ajus, nagu 
see toimub ka migreeni puhul. 


Käesoleval ajal umbes 4 kuni 5 miljonit inimest USA-s kannatab Meniere'i haiguse all. 
Haigushood võivad kesta tunde ning võivad kaasa tuua haigestunud kõrva püsiva 
kurdistumise. Kahjuks ei ole siiani suudetud kindlaks teha haigushoogude tekkepõhjust ning 
ükski senine teooria ei ole andnud sellele rahuldavat seletust. Dr. Fosteri sõnade kohaselt 
võivad haigushoo esile kutsuda sisekõrva väärtalitlus (endolümfaatiline hüdrops) ja 
vaskulaarsed riskifaktorid ajus, nagu uneapnoe ja migreen. 


»Kui meie hüpotees peab paika, on vaskulaarsete riskifaktorite ravi üheks võimaluseks 
kontrollida Meniere'i haiguse sümptomeid ja vähendada kirurgiliste sekkumiste vajadust, 
mis rikuksid pöördumatult sisekõrva tasakaaluelundi,” ütles dr. Foster. „Kui haigushood on 
kontrolli all, siis pole enam karta täielikku kurdistumist. ” 


Mitmete teooriate hulgas pakub huvi üks — suurenenud vedelikusurve sisekõrvas 
vähendab vere ringvoolu juba niigi kapillaarsetes sisekõrva veresoontes, surudes need 
kokku. See käib esmajoones nende inimeste kohta, kellel esineb mingeid veresoonkonna 
haiguseid, mis halvendavad aju verevarustust. Noorele ja terve vereringega inimesele ei 
avalda suurenenud vedelikurõhk sisekõrvas mõju, kuid neile, kellel on vereringehäireid, 
võib see olla üheks Meniere'i haiguse aktiviseerumise põhjuseks. Kui koed ei saa piisavalt 
verd, võivad nad saata ajju signaale, mis võivad vallandada vertiigot, tinnitust ja 
kuulmislangust. 


Endoliimfaatilise hüdropsi ja Meniere'i haiguse vaheline seos pakuti välja juba aastal 
1938. Arvukad uuringud on kaldunud tõestama selle teooria paikapidavust, kuid lõplikku 
selgust ei ole veel siiani saadud. Samal põhjusel ei ole veel ka tõhusat ravi olemas. Kui aga 
praegune teooria peab paika, avaks see ukse uuele ravimeetodile, mis tooks leevendust 
miljonitele inimestele üle kogu maailma. 


Samal teemal: 


http://www.techtimes.com/articles/1889/20131208/cure-for-menieres-disease- 
discovered.htm#sthash.ixuzy3xA.dpuf 


Meditatsioon 


Kutse 

Hei, Heinar 

Tässä uutiskirjeessä on kansainvälisesti tunnetun psykiatrin Norman Rosenthali haastattelu 
Enlightment sanomalehdessä. 

Lähiaikana meillä on ohjelmassa esittely Helsingissä. Tarkemmat ajankohdat ilmoitamme 
myöhemmin. Varaa aikaa ja kerro siitä myös tutuille. 

Parhain terveisin 

Hannu Heikkilä 

TM-liitto 


Ulepingekaitse stressi vastu 


Intervjueeritavana dr. Norman Rosenthal 


Meditsiinidoktor Norman Rosenthal on kliinilise 
psühhiaatria professor Georgetowni arstiteaduslikus ülikoolis 
ja esimene psühhiaater, kes sõnastas kaamosmasenduse 
haiguspildi (Seasonal Affective Disorder, SAD). Ta tegutses 
varem vanemuurijana Ühendriikide terviseametis ja on 
kirjutanud palju tähelepanu äratanud raamatu 
Transcendence: Healing and Transformation through 
Transcendental Meditation. 


Selles intervjuus räägib dr. Rosenthal sellest, kuidas 
transtsendentsuse kogemine TM-harjutuste ajal võib aidata 
takistada stressi kogunemist organismis, parandada tervist ja 
rikastada inimsuhteid. 


Kuidas teie kui psühhiaatri arvates mõjutab tänapäeval stress inimeste tervist? 

N.R. Usun, et suur osa stressi mõjust on põhjustatud nn. väikestest stressidest, mis inimese 
teadvusse kogunevad ja väljapääsu otsivad. Seda võib võrrelda Gulliveriga, kui ta läks 
lilliputtide maale ja ärgates leidis ennast olevat seotud maa külge tuhandete peente niitidega. 
See on üsna täpne võrdlus väikeste stressidega, mis iseseisvalt ei loe palju, kuid mis 
kogusummas võetuna võivad mõjuda traagiliselt meie tervisele. Aja jooksul on juba raske 
teadvustada, mis on väike, mis suur stress, sest organism hakkab reageerima neile 
ühtemoodi. 

Mõtleme kasvõi ajastressi peale. Kui sa pead tegema palju väikeseid asju väga piiratud 
aja jooksul, võib kujuneda väga stressitekitavaks, kui üritad neid kõiki teha. See on, nagu 
vanast Chaplini filmist „Moodsad ajad”, kus transporttöörlint hakkab liikuma ikka kiiremini 
ja kiiremini. Kui meile antud ülesanded lisanduvad, tunneme kasvavat pinget. 


Ja sellele reageerimine ei ole ainult psühholoogiline, vaid ka füüsiline. Meie vererõhk 
tõuseb ja pulss kiireneb. Inimene võib proovida vabaneda stressist liigsöömise või 
suitsetamisega või ka alkoholi ja narkootikumidega. Tegelikult piisaks sellest, kui sa 
aeglustaksid oma igapäevaelu, kuid seda ei ole nii lihtne teha. 


Kuidas TM-tehnika võib aidata meil oma kiirustamist vähendada? 

N.R. Kui õpid kasutama TM-tehnikat ja mediteerid kaks korda päevas ä 20 minutit, sinu 
elurütm hakkab aeglustuma, kuigi alguses vaid siis, kui mediteerid. Kuid mõne aja pärast 
hakkad märkama, et oled võtnud omaks rahulikuma elutempo. Ja kui me aeglustame oma 
tegevust, muutume produktiivsemateks ja suudame rohkem. Enam ei reageeri me sama 
negatiivselt kõigidele välisärritajatele. Selle asemel suudame reageerida vaid vajaduse 
korral ja õigel viisil. 

Lõpetame muretsemise selliste seikade pärast, mida me muuta ei või ja toibume kiiremini 
ebaõnnestumistest. Me ei võta südamesse tarbetuid muresid ega väsi meie teele sattuvates 
stresside tõttu. Suudame valida, kuidas me reageerime, kuna iga väike stress ei vallanda 
automaatseid vastureaktsioone. Ütlen tihti, et TM annab meile nn. ülepingekaitse, mis 
kaitseb meid igapäevaste stresside eest. 


Kas te võite tuua näite sellisest ülepingekaitsest? 

N.R. Tuleb meelde kaks uuringut. Esimese tegi dr. David Orme-Johnson. Ta pani TM- 
harrastajad ja seda mitte tegevad kuulama valju müra ja mõõtis nende ihu elektrilisi 
reaktsioone, mis on osa sümpaatilise närvisüsteemi ,,võitle-või-põgene” reaktsioonidest. 

Ta märkas, et mediteerijate ihu elektrilised reaktsioonid tõusid kiiresti stressi tulemusena, 
kuid langasid kohe ja püsisid madalal. See on ideaalne viis stressile reageerimiseks. Kui 
koed stressi, tahad, et sinu närvisüsteem reageerib sellele, teeb selle põhjustaja kindlaks ja 
vastavalt vajadusele, kas tegutseb või langeb normaalsele tasemele. 

Nendel katsealustel, kes ei harrastanud mediteerimist, alanes stressireaktsioon tunduvalt 
aeglasemalt. Ja veel peale sedagi, kui see oli langenud normaalsele tasemele, see hüples 
aeg-ajalt, nagu mäletades toimunud stressi. 

Teise uuringu viisid läbi Daniel Goleman Ja Gary Schwartz Harvardi ülikoolis. Nad lasid 
TM-mediteerijatel ja neil, kes sellega ei tegelenud, vaadata võrdlemisi ebameeldivat filmi 
tööõnnetustest, kus midagi varjamata esitati küllaltki raskeid vigastusi. Selle testi tulemus 
kinnitas Orme-Johnsoni uuringutulemusi. Mediteerijate ihu elektrireaktsioon ja pulss 
muutusid normaalseteks palju kiiremini, kui mittemediteerijatel. 

Need uuringud kinnitavad, et nn. Ülepingekaitsel on teaduslikult põhjendatud 
füsioloogiline alus. See ei ole siis mitte ainult subjektiivne tunnetus, et sinul on midagi 
sellist, vaid empiirilised katsed tunnistavad, et sul on see tõesti olemas. 


Millist kasu tervise seisukohast on võimalik saada, kui selline kaitse on olemas? 

N.R. Uuringute põhjal on TM-il positiivne mõju vererõhu normaliseerimisele. Tavaliselt, 
kui tunnetad stressi, tõused vererõhk ja langeb peale selle normaaltasemele. Kuid aja 
jooksul, kui selline tsükkel kordub, võib vererõhk muutuda algsest kõrgemaks. Keha nagu 
valmistab sellega ennast järgnevate stresside talumiseks. 

Paljude kontrollitud testidega on tehtud kindlaks, et TM-tehnikat õppinud inimestel langeb 
vererõhk oluliselt. Ei ole siis üllatav, et kui arvestada traagilisi tulemusi, nagu infarkte, 
insulte või surmajuhtumeid, on TM-il suur osa nende vältimisel.” 


Ühe pikemaajalise uuringu puhul märgati, et mediteerijate hulgas on tunduvalt vähenenud 
südamehaiguste poolt põhjustatud surmajuhtumid. Kokku kestis see uuring 10 aastat ja 
kinnitas oletust, et mediteerimine aitab kaasa parema tervise saavutamisele. 

Robert Schneider viis läbi samasuguse uuringu kõrge riskigrupi hulgas. Ta jõudis 
tulemusele, et 47% vähem surmajuhtumeid, insulte ja infarkte esines neil patsientidel, kes 
regulaarselt mediteerisid kõikide muude teraapiate lisaks. Ühelgi muul stressiravimeetodil ei 
ole nii suurt võimet stressi vähendamiseks. 


Dr. Rosenthal, kas te võite rääkida, milline töö on teil hetkel käsil? 

Norman Rosenthal: Kirjutan hetkel raamatut sellest, kuidas meditatsioon võimendab 
inimvõimeid. See ei ole mitte ainult efektiivne stressiravimeetod, vaid selle kasutegur on 
palju suurem. Kui te alustate mediteerimisega, te muutute rahulikumaks ja te hakkate 
suhtume ümbritsevasse teistmoodi. Te olete enesekindlam, teid ei vii nii kergelt endast välja 
mingi negatiivne kogemus. Ka teistel inimestel on koos teiega lihtsam elada tänu teie 
muutunud olemusele. Teil ei ole mitte ainult vähem stressi, vaid te olete nagu väike 
positiivne oaas keset elu liivakõrbe. 

Te hakkate märkama, et elus ei ole ainult raskusi, vaid ka palju muud, mis kergendavad ja 
lihtsustavad toimetulemist. Selle nähtuse kohta kasutatakse terminit „looduse tugi”, milles 
maailm tundub töötavat teie poolel. Seal, kus te varem nägite ainult raskusi ja takistusi igas 
asjas, on nüüd sile tee. See tähendab seda, et mediteerimine on vahend kõrgema teadlikkuse 
saavutamiseks. Ainuke, mida inimeselt sellejuures nõutakse, on järjekindlus. 


Inglise keelest autori loal tõlkinud Heinar Kudevita 


Minu tinnitus 


Tinnitus ehk kõrvakohin pööras 23-aastase Terhi elus ette uue lehekülje. Vali heli kõrvas 
viis kõik mõtted peast. 


Terhi, 23, kuulis viie aasta eest magama minnes kõrvades omapärast undamist, mille ta 
arvas lõppevat peale öist puhkust. Nii siiski ei juhtunud, sest peale aastatepikkuse teraapia 
järele on kõrvakohin tema elu igapäevaseks kaaslaseks. Aastaid tagasi ettevaatamatult 
vastuvõetud otsus loobuda kuulmiskaitsetest maksis ennast valusalt kätte. 


»Lootsin, et heli kaob omal ajal.” 


Tavaline klubiõhtu osutus Terhi jaoks üheks elu pöördepunktiks — valjuhäälne muusika 
vallandas tinnituse, millega kooselu on ajuti osutunud väga raskeks. Aastate eest 


vastuvõetud otsus mitte kasutada kuulmiskaitseid, tõi kaasa endaga tulemuse, millega Terhi 
on nüüd sunnitud toime tulema. 


„Mäletan, et keeldusin tookord sõbratari poolt pakutud kuulmiskaitsetest enne muusika 
algust. Käisin tollal sageli kontsertidel, kus muusika oli enamasti väga vali. Mul oli rumal 
põhimõte, et kuulmiskaitsed rikuvad muusikaelamuse, ” meenutab Terhi. 


Esinenud bänd mängis väga valjuhäälselt ja väikeses ruumis ei olnud võimalust 
eemalduda. Koduteel kumisesid kõrvad, kuid selles ei olnud Terhi meelest midagi 
hirmutavat. 


»Koju jõudnud, läksin magama ja lootsin, et kõrvad olid jäänud terveks. Saabunud 
vaikuses kuulsin vasemas kõrvas nõrka vilet. See jätkus paari tunni jooksul, kuni lõpuks 
uinusin. Esimesel õhtul ja järgmisel hommikul ei olnud ma veel mures, sest arvasin, et 
võõras heli kaob lähemal ajal.” 


Alguses mõtlesin selle heli peale kogu aeg.” 


Heli ei kadunud siiski ka pikema aja jooksul. See saatis Terhit nii tööl kui kodus. Ehkki 
heli ei olnu vali, segas see siiski niivõrd, et häiris mõttetegevust. 


„Alguses mõtlesin selle peale kogu aeg. Proovisin mürarikkamateski kohtades, kas 
tinnitus on kuuldav. Sõltuvalt taustaheli tugevusest kadus tinnitus ajuti, kuid nõrgema 
taustaheli puhul tuli tagasi. Vaiksetes paikades oli tinnitus hästikuuldav, kuid näiteks kodus 
duši all käies oli mõnus tunne, kuna siis kadus tinnitus sootuks. Tasane kohin oli parim viis 
tinnituse katmiseks,” räägib Terhi. 


Kui mõte sellest, et tal tuleb elada elu lõpuni teda vaevava tinnitusega, hakkas lõpuks 
muutuma reaalsuseks, oli Terhil endisest raskem sobituda igapäevasesse ellu. Näis, et 
midagi ei suuda enam talle pakkuda rahuldust. 


» Olin lõpetanud gümnaasiumi ja ees seisid ülikooli sisseastumiseksamid. Ma ei suutnud 
keskenduda. Oli hetki, mil ma olin valmis loobuma kogu õppeplaanist, kuna kujtasin ennast 
ette nutmas vaikses auditooriumis. Mõtlesin, miks mul on vaja üldse minna ülikooli, kui ma 
ei suutnud midagi muud, kui kuulata oma peas tekkivaid helisid”, meenutab Terhi. 
„Tinnitus viis alguses kogu minu elujõu ja -rõõmu. Olin väga sageli masendunud ja tihti 
nutsin ennast magama. Kuid und ei tulnud tänu lakkamatule undamisele kõrvas”, räägib 
Terhi. 


Ehkki lähedased oli tinnitusega võitlevale Terhile toeks, ei suutnud nad aru saada, mida 
Terhi tegelikult peab üle elama. Üsna sageli sai ta aru, et teda ei võeta tõsiselt, sest midagi 
haigusele viitavat noore neiu juures ei nähtud. Terhi hakkas lõpuks juba ise kahtlema on 
vaimses tervises. 


»Raskemaks tegi asja see, et keegi minu lähedastest ei olnud kogenud midagi vastavat. 
Tinnitus ei paista ju välja. Mõnikord tundsin, et elan nagu mingis helimullis, kus oli ruumi 
vaid minule. Kogemus oli niivõrd subjektiivne ja selle kirjeldamine teistele näis olevat 
võimatu.” 


Kõige raskem tundus olevat magamine. Ka Terhi puhul vähendas lakkamatu tinnitus Terhi 
niigi nõrgenenud psüühikat. Ka soovitatud taustamuusikast ei olnud tema puhul abi, sest 
mõtted liikusid alati ainult tinnituse kuulmise ümber. 


»Magasin väga rahutult. Juba paar tundi kestev uni oli minu jaoks luksus. Kasutasin 
kõikvõimalikke loodustooteid parema une saamiseks, kui neist ei olnud mingit kasu” 


»Arst ei teadnud tinnitusest praktiliselt mitte midagi” 


Mõne nädala pärast pöördus Terhi arsti poole. Tinnitus oli muutunud pidevaks. Perearstile 
ei olnud tinnitus tuttav nähtus. Nutuga pooleks kestnud arstivisiit ei andnud Terhile mingit 
lootust. Ainult pihutäis retsepte ja lohutused jäid seda käiku meenutama. Ravimitest ei olnud 
muidugi mingit kasu. 


» Tagantjärele oleksin lootnud, et ta oleks võinud kasvõi soovitada mul puhata ja unustada 
hetkeks õpingud”, tõdeb Terhi. 


Kui aeg ja arstimid ei aidanud, algas jooksmine ühe arsti juurest teise juurde. 
»Mõnikord oli ema kaasas, sest olin juba langenud hüsteerikasse ega suutnud oma mõtteid 
selgelt väljendada”, meenutab Terhi. 


Paljud raskekujulise tinnituse all kannatavad kogevad, et tinnitus halvendab märgatavalt 
elukvaliteeti. See omakorda.tekitab tugevat stressi. Stress toob kaasa depressiooni, mis 
võimendab tinnitust. Sellise nõiaringi sisse oli Terhi sattunud. 


„Suurem osa arstidest, kelle vastuvõtul käisin, olid väga taipamatud. Nad ei suutnud aru 
saada tinnituse ja masenduse ühendusest, ehkki tean nüüd, et see on pigem reegel, kui 
erand”, tõdeb Terhi oma kogemustele toetudes. 


Mälestused sellest ajajärgust hakkavad pikapeale ununema, kuid ei kao täielikult meelest 
kunagi. Alles kuulmispsühholoogi vastuvõtt kujunes lõpuks teatud pöördepunktiks Terhi 
elus. 


„Ta oli esimene, kes tundus mõistvat, mida ma läbi elasin. Oleksin siiski vajanud rohkem 
pidevat teraapiat või kasvõi kaasvestleja tuge, kes oleks mind ära kuulanud ja minu vaeva 
mõistnud. Selleks ei olnud arstil muidugi aega. Jäin kauaks üksi oma murega”, kurvastab 
Terhi. 


Kuulmispsühholoogi vastuvõtult juhatati Terhi kurtide psühhiaatrilisse kliinikusse. Peale 
pikka ootust hakkasi mingi selgus tulema. Kui Terhile selgus tema hädade põhjus ja selle 
võimalik teraapia, muutus ka stress vähemaks. 


»Seal kohtasin psühhiaatrit, kes alustas kõigepealt minu masenduse ravimist. Hakkasin 
külastama regulaarselt kuulmisprobleemidele spetsialiseerunud terapeuti”, räägib Terhi. 


„Mõte, et tinnitusega on võimalik pikapeale harjuda, rahustas mind, kuigi ajuti näis 
selline mõte võimatuna. Muidugi oli iga hetk, mil ma suutsin unustada tinnituse olemasolu, 


minu jaoks õnnistuseks. Sõprade tugi ja saatusekaaslastega veedetud vestlused aitasid 
märgatavalt”, meenutab Terhi. 


»Lihtsad argipäevased lõdvestusvõimalused annavad jõudu” 


Viis aastat hiljem on tinnitus veelgi osa Terhi igapäevasest elust. See on aastate jooksul 
muutunud Terhile tuttavaks. Muutunud on ainult suhtumine sellesse. 


»Mingil põhjusel on vasak kõrv häälitsenud alati valjemini, kui parem ja tinnitus on 
kindlasti teistsugune, kui alguses. See on kõrgem ja kindlatoonilisem”, kirjeldab Terhi. 


See, kes on elanud aastaid koos tinnitusega, õpib tundma seda hästi. Tavaliselt ei ole see 
ühesugune, vaid helikõrgus ja -valjus vaheldub olukorrast sõltuvalt. 


» Kuulen seda erinevalt päevast, nädalast, stressitasemest ja meeleolust sõltuvalt. Väsimus 
halvendab olukorda ja vastavalt puhkusel ja lõdvestunult võin mõnikord unustada tinnituse 
olemasolu täielikult. Ka alkohol võib võimendada tinnitust. Ajuti minu peasisene 
helimaailm meenutab tuletõrjeauto sireeni, ajuti paani flööti”, räägib Terhi muigelsui. 


Aastad koos tinnitusega on toonud kaasa ka uut eneseavastamist. Oma vajaduste 
mõistmise ja endisest positiivsemate ellusuhtumiste tõttu on Terhi muutunud 
enesekindlamaks ja paindlikumaks. 


»Lihtsad argipäevased lõõgastumisvõimalused nagu looduses jalutamine ja positiivsetest 
asjadest rääkimine ning nendele mõtlemine annavad jõudu”, naeratab Terhi. 


Aja jooksul on suhtumine tinnitusse muutunud ükskõiksemaks. 


»Ehkki tinnitus mõnikord väsitabki, ei teki enam sellist ahastust, nagu see oli tavaline 
algusaastatel. Pigem suhtun sellesse kõrvaltvaatajana”, mõtiskleb Terhi. 


Õnn sünnib väikestest asjadest — nii ka Terhi puhul tinnitusega koos elades. 
»Headel päevadel võin unustada selle olemasolu ja veeta aega vaikuses ilma 
taustamuusikata. Põhimõtteliselt mängib mul kodus kogu aeg muusika. Õhtuti tunnetan 
tinnitust paremini ja mõnikord jään seda kuulama, kui magamata ööd on nüüdseks 
minevik”, naerab Terhi. 


„Tinnitus valis üsna sobiva ohvri” 


Tinnituse all aastate jooksul kannatamine on Terhit pannud esitama üsna klassikalise 
küsimuse: ,,Miks just mina?”. Terhi arvab, et tema looduslikud omadused aitasid kaasa 
tinnituse tekkimisele. 


Olen muretsev ja kergelt närvi minev inimene — selles suhtes valis tinnitus sobiva ohvri. 
Peamine põhjus on siiski see, et ma õigel ajal ei kaitsenud oma kõrvu. Onneks ma ei saanud 
selle tulemusena kuulmiskahjustust. Kuulmine on mul siiani veel normaalne”, tõdeb Terhi. 


Terhi sooviks on, et teised tinnituse all kannatavad inimesed saaksid tuge ja juhendamist 
kiiremini kui tema seda omal ajal sai. Ka ise on võimalik palju ära teha, kui vaid teaks, mida 
ja kuidas. 


»Tinnituse all kannatav inimene peaks esmajoones pöörama tähelepanu puhkamisele ja 
muretsema vähem. Aeg toob leevendust, see käib ka tinnituse kohta. Sõltumata sellest, kui 
intensiivne tinnitus on, kergeneb selle talumine päris kindlasti igaühel. Kui inimene suudab 
võtta tinnitust sellisena, nagu see on ja endale selgeks teha, et midagi ohtlikku see endast ei 
kujuta, siis saabub ka aeg, kui tinnitus enam ei häiri”, räägib Terhi. 


„Soovitan tinnituse all kannataval inimesel asetada oma heaolu ja tervenemine esikohale 
ja rääkida oma vaevast avameelselt”, soovitab Terhi. 


Olles oma vigadest õppust võtnud ja aastaid tinnitusega koos elanud Terhi teab nüüd, 
kuivõrd tähtis on oma kõrvade kaitsmine müra eest. Kuulmiskaitsed on oluline vahend 
muusikaarmastajatele või muudes mürarikastes kohtades viibijale. Need kaitsevad väga 
efektiivselt kõrvu kuulmiskahjustuste eest, mille hulka kuulub ka tinnitus. 


Kõrvatroppide kasutamisel tekkiv ebamugavustunne on väike hind võrreldes võimaliku 
tinnitusega.” 


Soome keelest tõlkinud Heinar Kudevita 


Loeng Jõgeval 


19. jaanuaril toimus järjekordne loeng Jõgeva Vaegkuuljate Ühingus. Heinar Kudevita 
esines loenguga Meniere'i haigusest ja Ene Oga kuulmisest ning kuulmisabivahenditest. 
Osavõtt loengust oli elav ja küsimusi esitati palju. 


Erilist huvi tekitas kuulmisabivahendite ktisimus, mis nditas, et infot selle kohta liigub vaga 
vahe 


Kuulsaid menieerikuid 


Alan Shepard - (18.november, 1923 — 21.juuli, 1998) oli esimene ameeriklane, kes astus 
avakosmosesse ja viies, kes jalutas ringi Kuul. Enne seda teenis Shepard merevdelendurina 
ja hiljem katselendurina. Varem, 1960.aastal oli Shephardil diagnoositud Meniere'i haigus, 
mis sundis teda lõpetama teenistuse lennuväes. Tema tervislik seisukord halvenes järsult 
ning põhjustas orienteerimisprobleeme, pearinglust ja iiveldust. 1963.aastal tema tervis 
paranes siiski kuigivõrd ja ta määrati Austronautide Büroo ülemaks. 1968. aastal sooritas dr. 
William Hose talle Los Angelese Ülikooli kliinikus operatsiooni, mis seisnes peenikese toru 
paigutamises sisekõrva. Selle tulemusena paranes Shephardi tervis niivõrd, et ta sai teha 
veel ühe kosmoselennu, mis toimus 31.01. - 09.02. 1971. Shepard oli sellel lennul 
kosmoselaeva Apollo 14 komandöriks ja ühtlasi seni kõige vanemaks inimeseks kosmoses. 
Osutatud tulemuste eest omistati Alan Shepardile kontradmirali auaste. 


